Kaseya Center

A Kaseya Center (korábban: FTX Arena, Miami-Dade Aréna és American Airlines Arena) egy sport–, és szórakoztatóipari csarnok, amely Miamiban, Floridában található a Biscayne Bay-en. 1998-ban építették a Miami Aréna utódjaként és az Arquitectonica, illetve a 360 Architecture tervezte. A csarnok otthont ad a Miami Heat (National Basketball Association) csapatának. A Miami-Dade Arénában 80 luxus lakosztály és 76 privát box található. A The Waterfront Theater Florida legnagyobb színháza, amely az arénán belül található és akár 5800 embert is be tud fogadni. A színház átalakítható koncerthelyszínné és egyéb hasonló színpadi előadásra. Az American Airlines, amelynek egyik központja a Miami nemzetközi repülőtéren található, az FTX Arena Travel Center tulajdonosa. 2019 szeptemberében bejelentették, hogy 2020-ban új nevet kap a csarnok. 2021 márciusában az FTX Crypto Exchange, egy bitcoin-kereskedő platform vette meg a stadion névjogait, 135 millió dollárért. Az NBA április elején hagyta jóvá a névváltoztatást. 2022 novemberében az FTX csődöt jelentett. Még a hónapban eltávolították a cég nevét a stadionról és 2023 januárjában, a szerződés hivatalos felbontása után kapta meg a Miami-Dade Arena nevet, majd később a szezonban jelenlegi nevét. Története Az aréna American Airlines Arena néven nyitott meg, 1999. december 31-én és 213 millió dollár költségvetésből. A tervezők közé tartozott George Heinlein, Cristian Petschen, Reinaldo Borges és Lance Simon. Az arénát egy Gloria Estefan koncerttel nyitották meg. Két nappal később, 2000. január 2-án játszotta első mérkőzését itt a Miami Heat, az Orlando Magic ellen (111–103). Az American Airlines támogatásával egy nagy repülőt festettek a stadion tetejére a cég logójával együtt. A design látható a Miami nemzetközi repülőtérről felszálló repülőgépekről. Az aréna sokáig Triple-A vagy A3 becenéven volt ismert. Az aréna szokatlan eredményjelzőjét Christopher Janney tervezete, az atmoszférától függően változtat színt. Koncerteken a befogadóképessége 12 202 (180° műsorokra), 15,402 (270° műsorokra), 18 309 (360° műsorokra) vagy 19 146 a konfigurációtól függően. A Miami Heatnek nem kellett fizetnie az aréna használatáért, a megye fizeti a 64 millió dolláros fenntartási költségeket. "Soha nem volt egy jó alku" mondta a Miami-Dade korábbi biztosa, Katy Sorenson, aki ellenezte a csarnok megépítését 1996-ban. "Vannak bizonyos politikusok, akik csak csillagokat látnak és nem gondolnak bele a valós költségekbe." 2019. szeptember 10-én kiderült, hogy az American Airlines nem fogja meghosszabbítani a szerződését az elnevezés jogáért az év végén. A következő megegyezés 2020. január 1-től tartott volna 10 és fél évig, 2030. június 30-ig. 2020 decemberében még nem adták el a jogokat, így a stadion a következő szezonra is American Airlines Arena néven volt ismert. A pályáról eltávolították a légitársaság jelképeit és a helyére a Kia Motors logója került. 2021 márciusában az FTX Crypto Exchange, egy bitcoin-kereskedő platform vette meg a stadion névjogait, 135 millió dollárért. Az NBA április elején hagyta jóvá a névváltoztatást. Elérhetőség Metrorail (Government Center és Historic Overtown megállók) Metromover (Freedom Tower megálló) Metrobus (Government Center) 939 parkolóhely (ParkJockey) Fontos események Kosárlabda 2006-os és 2011-es NBA-döntő (az American Airlines Centerrel megosztva). 2006-ban a Miami Heat Dallasban nyerte meg a bajnoki címet, 2011-ben pedig a Mavericks Miamiban. Tekintve, hogy a csarnok neve akkor American Airlines Arena volt, a döntők American Airlines sorozat néven voltak ismertek. 2012-ben, 2013-ban és 2014-ben is részben itt tartották az NBA-döntőket. 2015 óta itt tartják a Hoophall Miami Invitational kosárlabda eseményt. Egyéb sportok 2003 áprilisában itt tartották az állam első UFC küzdelmét. Az aréna jégkorong mérkőzések tartására is alkalmas, de eddig csak Disney on Ice műsorokat tartottak itt. Zene A csarnokban felléptek a következő előadók: Zenei események 2004-es és 2005-ös MTV Video Music Awards Galéria Jegyzetek